સાર્વજનિક યુનિવર્સિટીના બે કામ છે. જે એકબીજા સાથે સંકળાયેલા છે. પહેલું, જ્ઞાનની ક્ષિતિજો વિસ્તારવી. જેમાં જ્ઞાન અને જ્ઞાન પુરુ પાડતા માળખાઓ સામે પ્રશ્ન ઉભા કરવાનો સમાવેશ થાય છે. બીજું, વિચારશીલ અને જવાબદાર નાગરિક તૈયાર કરવા. વિદ્યાર્થીઓ જૂની રુઢિઓ સામે પ્રશ્નો કરે અને પ્રભાવી સંસ્થાઓ સામે સવાલ કરે તે તાલીમનો એક ભાગ છે. એ યાદ રાખવું જરુરી છે કે સાર્વજનિક યુનિવર્સિટીમાં આ સંવાદમાં પ્રજાની ભૂમિકા મુખ્ય છે, સરકારની નહીં. મોટાભાગે આપણે ત્યાં સરકારી કે સરકારથી નિયંત્રિત સંસ્થાઓમાં પ્રભાવી વિચારધારા રજૂ થતી હોય છે. ખરા અર્થમાં સાર્વજનિક યુનિવર્સિટીઓનું કામ સરકારે લીધેલા પગલાંઓનું તાર્કિક અન્વેષણ કરવાનું છે.લોકશાહીમાં સત્તાવાહકોની સતત ચકાસણી થતી રહે તે અનિવાર્ય છે. પણ હાલની સરકાર તેને રાષ્ટ્રવાદ વિરોધી માને છે. હકીકતે તો તમામ યુનિવર્સિટીઓની આ જવાબદારી છે. એનો અર્થ એ થયો કે જો યુનિવર્સિટીને રાષ્ટ્રવાદ વિરોધી ગણાવવામાં આ છે તો ખરેખર તો તે સન્માનની હક્કદાર છે ! નેશનલ એસેસમેન્ટ એન્ડ એક્રિડિટેશન કાઉન્સિલે આપેલા સ્કોર કરતાં પણ તે ઉત્કૃષ્ટ કામગીરી બજાવી રહી છે. !